section_heading: Životopis
paragraph_text: Prvih dana agresije na Sarajevo, Jan, otac Zoran i mlađi brat Ilja prijavili su se u Teritorijalnu obranu Bosne i Hercegovine. Brat mu je danas profesor u Splitu. Brat Ilja, student, bio je u vodu Civilne zaštite na Koševskom brdu, gdje je usprkos mladosti rukovodio i znatno starijima pri uklanjanju ruševina i opravci stanova pa sve do izvlačenja ranjenih s prvih linija obrane grada. Jan je bio stacioniran u bazi Diverzantsko izviđačkog voda na Marindvoru. Roditelji su radnoj obvezi u svojim uredima radili na sanacijskoj dokumentaciji stotina porušenih objekata. Otac Zoran je s vodom CZ Koševskog brda ukupno proveo 116 dana u kopanju rovova, uključujući i i polaganje napojnog 4 KW voda od Tarčina preko Igmana do tunela. Janov mlađi brat Ilja danonoćno je bio u Civilnoj zaštiti i polagao ispite na PMF-u, sve dok ga njegov fakultet pri kraju opsade nije poslao u Italiju da na Institutu u Napulju pripremi diplomski rad u oblasti teorijske fizike visokih energija. Doktorirao je u Delawareu, SAD i usavršavao se na institutima u Italiji i Sloveniji te preuzeo kao katedru za fiziku na PMF-u u Sarajevu. Od 2014. kao izvvanr. profesor predaje na FESB-u u Splitu – u suradnji s CERNOM u Švicarskoj.